Neuvoston direktiivi 85/10/ETY, annettu 18 päivänä joulukuuta 1984, tiettyjen nesteiden pakkaamista valmispakkauksiin tilavuuden mukaan koskevan jäsenvaltioiden lainsäädännön lähentämisestä annetun direktiivin 75/106/ETY muuttamisesta



Virallinen lehti nro L 004 , 05/01/1985 s. 0020 - 0021

Suomenk. erityispainos Alue 15 Nide 6 s. 0211

Espanjank. erityispainos: Luku 13 Nide 18 s. 0158

Ruotsink. erityispainos Alue 15 Nide 6 s. 0211

Portugalink. erityispainos: Luku 13 Nide 18 s. 0158



NEUVOSTON DIREKTIIVI, annettu 18 päivänä joulukuuta 1984, tiettyjen nesteiden pakkaamista valmispakkauksiin tilavuuden mukaan koskevan jäsenvaltioiden lainsäädännön lähentämisestä annetun direktiivin 75/106/ETY muuttamisesta (85/10/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että neuvoston direktiivin 75/106/ETY(4), sellaisena kuin se on viimeksi muutettuna direktiivillä 79/1005/ETY(5), antamisen jälkeen on osoittautunut tarpeelliseksi yhdenmukaistaa viinintuotannon alalla tuotteiden nimellistilavuuksien määrävalikoimia kokonaisuudessaan, direktiivissä 75/106/ETY vahvistettu määräaika eräiden tilavuuksien käytölle ei anna tietyille jäsenvaltioille riittävästi aikaa poistaa palautettavia pulloja, joita on vielä niiden markkinoilla; niiden liian pikainen korvaaminen muilla kuin standardoiduilla pulloilla aiheuttaisi vakavia taloudellisia seuraamuksia, näille jäsenvaltioille olisi sen vuoksi annettava lupa sallia kysymyksessä olevien tilavuuksien käyttö markkinoillaan rajoitetun ajan, direktiivin 75/106/ETY antamisen jälkeen kulutustottumusten kehitys on osoittanut, että on välttämätöntä lisätä isoja tilavuusvalikoimia hiilihapottomien viinien vetoisuuksien määrän osalta, ja direktiiviä 75/106/ETY olisi muutettava vastaavasti, ON ANTANUT TÄMÄN DIREKTIIVIN: 1 artikla Korvataan direktiivin 75/106/ETY 5 artikla seuraavasti: "5 artikla 1. Jäsenvaltiot eivät saa kieltää, estää, eivätkä rajoittaa sellaisten valmispakkausten saattamista markkinoilleä alueellaan, jotka täyttävät tämän direktiivin vaatimukset, perusteilla, jotka liittyvät valmispakkauksien tilavuuden määrittämiseen tai menetelmiin, joilla ne on tarkastettu taikka nimellistilavuuksiin, jos nämä on esitetty liitteessä III olevassa I sarakkeessa. 2. Jäsenvaltioiden, jotka 31 päivänä joulukuuta 1973 sallivat liitteessä II olevassa sarakkeessa II luetellutä nimellistilavuudet, on edelleen sallittava ne 31 päivään joulukuuta 1988 saakka tai, jos kyse on tilavuudesta 0,73 litraa, 31 päivään joulukuuta 1985 saakka. 3. a) Liitteen III 1 kohdan a ja b alakohdassa mainittuja tuotteita sisältäviä valmispakkauksia voi pitää kaupan 31 päivän joulukuuta 1983 jälkeen vain, jos niiden nimellistilavuus on esitetty liitteen III sarakkeessa I ja II. Poistetaan arvo "0,73 litraa" sarakkeesta II, ja tätä noudatetaan 1 päivästä tammikuuta 1986. b) Liitteen III 1 kohdan a ja b alakohdassa mainittuja tuotteita sisältäviä valmispakkauksia voi pitää kaupan 31 päivän joulukuuta 1988 jälkeen vain, jos niiden nimellistilavuus on esitetty liitteen III sarakkeessa I. c) Rajoittamatta a alakohdan soveltamista, liitteessä III olevassa 1 a kohdassa lueteltuja tuotteita, jos ne sisältyvät palautöettaviin pakkauksiin, saadaan pitää kaupan seuraavin tilavuuksin: - Ranskassa 31 päivään joulukuuta 1988 saakka, 0,24 litraa, 0,73 litraa, 0,99 litraa; - Kreikassa 31 päivään joulukuuta 1988 saakka, 0,46 litraa, 0,64 litraa, 0,68 litraa; - Italiassa 31 päivään joulukuuta 1985 saakka, 0,19 litraa, 0,36 litraa, 0,475 litraa, 0,72 litraa, 0,95 litraa, 1,75 litraa, 1,88 litraa. 4. Tällä direktiivillä ei estetä kansallisia lainsäädäntöjä sääntelemästä ympäristön vaatimusten suhteen pakkausten käyttöä niiden kierrätyksen osalta." 2 artikla 1. Lisätään seuraavat numerot direktiivin 75/106/ETY liitteessä III olevaan I sarakkeen 1 kohdan a alakohtaan: "6, 9 ja 10". 2. Lisätään seuraava rivi direktiivin 75/106/ETY tilavuuksien määrän loppuun liitteessä III olevaan I sarakkeen 1 kohdan a alakohtaan: "0.187 (vain kulutukseen lentokoneissa ja laivoissa)". 3 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräyksetä voimaan 12 kuukauden kuluessa tämän direktiivin tiedoksi antamisesta(6). Niiden on ilmoitettava tästä komissiolleä viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä joulukuuta 1984. Neuvoston puolesta Puheenjohtaja J. BRUTON (1) EYVL N:o C 291, 27.10.1983, s. 11 (2) EYVL N:o C 104, 16.4.1984, s. 141 (3) EYVL N:o C 57, 29.2.1984, s. 13 (4) EYVL N:o L 42, 15.2.1975, s. 1 (5) EYVL N:o L 308, 4.12.1979, s. 25 (6) Tämä direktiivi on annettu tiedoksi jäsenvaltioille 20 päivänä joulukuuta 1984.